text: Spellerberg banker Skanderborg
  08 december 2012 kl. 16.47
  KIF Kolding rykker op på førstepladsen i herrernes bedste håndboldrække efter sikker sejr over Skanderborg.
  KIF Kolding København rykkede lørdag op på førstepladsen i Herre Håndbold Ligaen med en sejr på 32-25 over Skanderborg.
  Sejren betyder, at stjernerne fra KIF rykkede forbi topholdet fra Bjerringbro-Silkeborg, der først skal i aktion mandag aften mod Ribe-Esbjerg.
  Bo Spellerberg blev med ni mål topscorer for KIF, der allerede havde slået et hul på 20-14 ved pausen. Den store føring betød, at favoritterne kunne slappe lidt mere af i den sidste halve time.
  KIF har 25 point i toppen af Herre Håndbold Ligaen, mens BSV Silkeborg følger lige efter med 23 point.
  